CELEX: 62020CN0347
Language: ro
Date: 2020-07-28 00:00:00
Title: Cauza C-347/20: Cerere de decizie preliminară introdusă de Administratīvā rajona tiesa (Letonia) la 28 iulie 2020 – SIA „Zinātnes parks”/Finanšu ministrija

12.10.2020   
            
            
               RO
            
            
               Jurnalul Oficial al Uniunii Europene
            
            
               C 339/7
            
         
      Cerere de decizie preliminară introdusă de Administratīvā rajona tiesa (Letonia) la 28 iulie 2020 – SIA „Zinātnes parks”/Finanšu ministrija
      (Cauza C-347/20)
      (2020/C 339/09)
      Limba de procedură: letona
      
         Instanța de trimitere
      
      Administratīvā rajona tiesa
      
         Părțile din procedura principală
      
      
         Reclamantă: SIA „Zinātnes parks”
      
         Pârât: Finanšu ministrija
      
         Întrebările preliminare
      
      
                  1)
               
               
                  Noțiunea „capital social subscris” prevăzută la articolul 2 punctul 18 litera (a) din Regulamentul (CE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 (1) din tratat, coroborat cu alte dispoziții ale dreptului Uniunii referitoare la activitățile societăților, trebuie interpretată în sensul că, pentru stabilirea capitalului social subscris, trebuie să se ia în considerare numai informațiile publicate sub forma prevăzută de legislația națională a fiecărui stat membru, ținând seama că, în consecință, astfel de informații trebuie considerate eficace abia începând din acel moment?
               
            
                  2)
               
               
                  Atunci când se evaluează noțiunea „întreprindere în dificultate” prevăzută la articolul 2 punctul 18 din Regulamentul (CE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, trebuie să se acorde importanță cerințelor, stabilite în cadrul procedurii de selecție a proiectelor pentru fonduri europene, referitoare la documentele care trebuie prezentate pentru a dovedi situația financiară a întreprinderii în cauză?
               
            
                  3)
               
               
                  În cazul unui răspuns afirmativ la a doua întrebare, o reglementare națională privind selecția de proiecte care prevede că proiectele nu pot face obiectul unor precizări după depunerea lor este compatibilă cu principiile transparenței și nediscriminării prevăzute la articolul 125 alineatul (3) litera (a) punctul (ii) din Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 (2) al Consiliului?
               
            
         (1)  JO 2014, L 187, p.1.
      
         (2)  JO 2013, L 347, p. 320.